CELEX: 32012R1050
Language: lt
Date: 2012-11-08 00:00:00
Title: 2012 m. lapkričio 8 d. Komisijos reglamentas (ES) Nr. 1050/2012, kuriuo dėl poligliucitolio sirupo iš dalies keičiamas Reglamentas (ES) Nr. 231/2012, kuriuo nustatomos Europos Parlamento ir Tarybos reglamento Nr. 1333/2008 II ir III prieduose išvardytų maisto priedų specifikacijos  Tekstas svarbus EEE

9.11.2012   
            
            
               LT
            
            
               Europos Sąjungos oficialusis leidinys
            
            
               L 310/45
            
         KOMISIJOS REGLAMENTAS (ES) Nr. 1050/2012
   2012 m. lapkričio 8 d.
   kuriuo dėl poligliucitolio sirupo iš dalies keičiamas Reglamentas (ES) Nr. 231/2012, kuriuo nustatomos Europos Parlamento ir Tarybos reglamento Nr. 1333/2008 II ir III prieduose išvardytų maisto priedų specifikacijos
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1333/2008 dėl maisto priedų (1), ypač į jo 14 straipsnį,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1331/2008, nustatantį maisto priedų, fermentų ir kvapiųjų medžiagų leidimų suteikimo procedūrą (2), ypač į jo 7 straipsnio 5 dalį,
   kadangi:
   
               (1)
            
            
               Komisijos reglamente (ES) Nr. 231/2012 (3) nustatytos Reglamento Nr. 1333/2008 II ir III prieduose išvardytų maisto priedų specifikacijos;
            
         
               (2)
            
            
               Europos maisto saugos tarnyba (toliau – EMST), atsižvelgusi į pareiškėjo 2009 m. lapkričio 24 d. pasiūlytas specifikacijas, pareiškė savo nuomonę dėl poligliucitolio sirupo naudojimo kaip maisto priedo saugos (4). Po šios nuomonės minėtą maisto priedą leista naudoti remiantis tuo, kad jis naudojamas konkrečiais atvejais, ir 2012 m. lapkričio 8 d. Komisijos reglamentu (ES) Nr. 1049/2012, kuriuo dėl poligliucitolio sirupo naudojimo tam tikrų kategorijų maisto produktuose iš dalies keičiamas Europos Parlamento ir Tarybos reglamento Nr. 1333/2008 II priedas, jam priskirtas E 964 numeris (5). Todėl reikėtų nustatyti minėto maisto priedo specifikacijas;
            
         
               (3)
            
            
               būtina atsižvelgti į Jungtinio FAO/WHO maisto priedų ekspertų komiteto (JECFA) pasiūlytus priedų specifikacijas ir analizės metodus;
            
         
               (4)
            
            
               todėl Reglamentas (ES) Nr. 231/2012 turėtų būti atitinkamai iš dalies pakeistas;
            
         
               (5)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę ir nei Europos Parlamentas, nei Taryba joms neprieštarauja,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 231/2012 priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas valstybėse narėse.
      Priimta Briuselyje 2012 m. lapkričio 8 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 354, 2008 12 31, p. 16.
   
      (2)  OL L 354, 2008 12 31, p. 1.
   
      (3)  OL L 83, 2012 3 22, p. 1.
   
      (4)  EMST maisto priedų ir į maistą dedamų maistinių medžiagų specialistų grupė; Europos Komisijos prašymu parengta mokslinė nuomonė dėl poligliucitolio sirupo naudojimo kaip maisto priedo. EMST leidinys 2009 m., 7(12):1413.
   
      (5)  Žr. šio Oficialiojo leidinio p. 41.
   
      PRIEDAS
      Reglamento (ES) Nr. 231/2012 priede po maisto priedui E 962 skirto įrašo įterpiamas šis E 964 įrašas:
      
         „E 964 POLIGLIUCITOLIO SIRUPAS
         
         
                     
                        Sinonimai
                     
                  
                  
                     Hidrintas krakmolo hidrolizatas, hidrintas gliukozės sirupas ir poligliucitolis
                  
               
                     
                        Apibrėžtis
                     
                  
                  
                     Mišinys, daugiausia sudarytas iš maltitolio ir sorbitolio bei nedidelio hidrintų oligo- ir polisacharidų bei maltrotriitolio kiekio. Jis yra gaminamas katalizinio krakmolo hidrolizatų mišinių, kuriuose yra gliukozės, maltozės ir aukštesniųjų gliukozės polimerų, hidrinimo būdu, panašiu į katalizinio hidrinimo procesą, naudojamą maltitolio sirupui gaminti. Gautas sirupas išgėlinamas jonų mainais ir koncentruojamas iki pageidaujamo lygio
                  
               
                     Cheminis pavadinimas
                  
                  
                      
                  
               
                     Cheminis pavadinimas
                  
                  
                     Sorbitolis: D-gliucitolis
                  
               
                     Maltitolis: (α)-D-gliukopiranozil-1,4-D-gliucitolis
                  
               
                     Cheminė formulė
                  
                  
                     Sorbitolis: C6H14O6
                     
                  
               
                     Maltitolis: C12H24O11
                     
                  
               
                     Molekulinė masė
                  
                  
                     Sorbitolis: 182,2
                  
               
                     Maltitolis: 344,3
                  
               
                     Analizės duomenys
                  
                  
                     Yra ne mažiau kaip 99 % viso hidrintų sacharidų (bevandenių) kiekio, ne mažiau kaip 50 % didesnės molekulinės masės poliolių, ne daugiau kaip 50 % maltitolio ir ne daugiau kaip 20 % sorbitolio (bevandenio)
                  
               
                     
                        Apibūdinimas
                     
                  
                  
                     Bespalvis ir bekvapis skaidrus klampus skystis
                  
               
                     
                        Identifikavimas
                     
                  
                  
                      
                  
               
                     Tirpumas
                  
                  
                     Labai tirpus vandenyje, šiek tiek tirpus etanolyje
                  
               
                     Maltitolio bandymas
                  
                  
                     Bandymas teigiamas
                  
               
                     Sorbitolio bandymas
                  
                  
                     Į 5 g ėminį įpilama 7 ml metanolio, 1 ml benzaldehido ir 1 ml vandenilio chlorido. Sumaišoma ir purtoma ant mechaninės purtyklės tol, kol susidarys kristalai. Kristalai filtruojami ir ištirpinami 20 ml verdančio vandens, kuriame yra 1 g natrio hidrokarbonato. Kristalai filtruojami, plaunami 5 ml vandens ir metanolio mišiniu (1:2) ir išdžiovinami ore. Taip gauti sorbitolio monobenzilideno darinio kristalai lydosi 173–179 °C
                  
               
                     
                        Grynumas
                     
                  
                  
                      
                  
               
                     Vandens kiekis
                  
                  
                     Ne daugiau kaip 31 % (Karlo Fišerio metodas)
                  
               
                     Chloridai
                  
                  
                     Ne daugiau kaip 50 mg/kg
                  
               
                     Sulfatai
                  
                  
                     Ne daugiau kaip 100 mg/kg
                  
               
                     Redukuojantieji cukrūs
                  
                  
                     Ne daugiau kaip 0,3 %
                  
               
                     Nikelis
                  
                  
                     Ne daugiau kaip 2 mg/kg
                  
               
                     Švinas
                  
                  
                     Ne daugiau kaip 1 mg/kg“